उन्होंने कहा कि मतदान केन्द्रों तथा चुनावी क्षेत्रों पर चप्पे चप्पे पर कड़ी निगरानी के लिये 14 जोनल मजिस्ट्रेट तथा 38 सेक्टर मजिस्ट्रेट तैनात किये हैं। इसके अतिरिक्त 05 जोनल तथा 11 सेक्टर मजिस्ट्रेट आरक्षित रखे गये हैं। मतदान दिवस पर मतदान केन्द्र के 100 मीटर की परिधि के अंदर किसी का कोई बस्ता नहीं लगेगा और न ही चुनाव प्रचार किया जा सकेगा। प्रत्याशियों द्वारा मतदाताओं को मतदान केन्द्र तक लाने, वापस ले जाने के लिये वाहन उपलब्ध नहीं कराये जायेंगे। वोट डालने के लिये कोई भी मतदाता स्वयं अथवा अपने परिवार के सदस्यों के लिये अपने निजी वाहन को मतदान केन्द्र के 100 मीटर की परिधि तक ही ले जा सकेंगे।